als_Latn dik_Latn sag_Latn
Kuqezinjtë gjejnë pasardhësin e De Biasit
Gjatë konferencës së përbashkët për media me trajnerin e larguar të kombëtares Xhani De Biazi, presidenti i FSHF-së Armando Duka tha se ka menduar për trajnerin e ri që do të marrë drejtimin e kuqezinjve.
Duka u shpreh se një emër i mundshëm që mund të ulet në krye të stolin kuq e zi është Paolo Tramezzani. Ky i fundit ka qenë ndihmës i De Biazit të Shqipëria deri në vitin 2016-të, transmeton gazeta Shekulli.
Ai është aktualisht pa ekip pas ndërprerjes së kontratës me klubin zviceran të Luganos. Sidoqoftë mbetet ende për t’u parë nëse “timonin” e “Shqiponjave” do ta marrë sërish një teknik italian.
© KOHA
als_Latn als_Latn als_Latn als_Latn als_Latn